Úradný vestník L 347 , 20/12/2002 S. 0015 - 0022



Nariadenie Komisie (ES) č. 2273/2002 z 19. decembra 2002, ktorým sa ustanovujú podrobné pravidlá na uplatňovanie nariadenia Rady (ES) č. 1254/1999 v oblasti prehľadu cien určitého hovädzieho dobytka na reprezentatívnych trhoch spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2], najmä na jeho článok 41, keďže: (1) nariadenie Komisie (ES) č. 2705/98 zo 14. decembra 1998 o stanovovaní cien dospelého hovädzieho dobytka na reprezentatívnych trhoch spoločenstva a prehľade cien určitých ostatných zvierat v spoločenstve [3], naposledy zmenené a doplnené nariadením (ES) č. 1156/2000 [4] ustanovuje podmienky zaznamenávania cien na reprezentatívnom trhu alebo trhoch každého členského štátu pri určitých kategóriách hovädzieho dobytka s cieľom určiť pohyb cien na trhu; z hľadiska posledného vývoja na trhu a najmä vzhľadom na skutočnosť, že v členských štátoch sa predáva menej živého dospelého hovädzieho dobytka a že členské štáty preto už nemajú reprezentatívne trhy pre tieto zvieratá, sa oznamovanie cien dospelého hovädzieho dobytka Komisii už nepovažuje za potrebné na účel sledovania vývoja na trhu s hovädzím mäsom; napriek tomu však členské štáty môžu oznamovať takéto ceny, ktoré sa zaznamenali na ich reprezentatívnych trhoch; (2) na účel sledovania trhu spoločenstva pri kategóriách hovädzieho dobytka okrem dospelých zvierat by sa malo zaviesť ustanovenie o prieskume cien teliat samčieho pohlavia vo veku osem dní až štyri týždne, samčieho hovädzieho dobytka v predvýkrme a jatočných teliat; mali by sa zaviesť podrobné pravidlá o informáciách, ktoré sa majú poskytovať na účely prieskumu cien každej kategórie hovädzieho dobytka; (3) ceny zaznamenané na reprezentatívnych trhoch spoločenstva možno považovať za priemer cien príslušného hovädzieho dobytka na reprezentatívnom trhu alebo trhoch každého členského štátu; tento priemer by sa mal vážiť v súlade s koeficientmi, ktoré vyjadrujú pomernú veľkosť populácie hovädzieho dobytka v každom členskom štáte pre každú kategóriu uvádzanú na trh počas referenčného obdobia; (4) reprezentatívny trh alebo trhy pre každý členský štát by sa mali vyberať na základe skúseností z posledných rokov; ak je v členskom štáte viac než jeden reprezentatívny trh, mal by sa zobrať do úvahy aritmetický priemer cenových ponúk zaznamenaných na týchto trhoch; (5) členské štáty môžu vzhľadom na veterinárne nariadenia alebo nariadenia o ochrane zdravia považovať za potrebné prijatie opatrení, ktoré ovplyvňujú cenové ponuky; za takýchto okolností nie je vždy vhodné pri zaznamenávaní trhových cien zohľadňovať cenové ponuky, ktoré neodrážajú zvyčajný vývoj trhu preto by sa mali ustanoviť určité kritériá, ktoré umožnia Komisii túto situáciu zohľadniť; (6) by sa malo zaviesť ustanovenie o týždennom oznamovaní cien Komisii, a to prostredníctvom elektronických prostriedkov odsúhlasených Komisiou; (7) nariadenie (ES) č. 2705/98 by sa preto malo zrušiť; (8) opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 1. Priemernou cenou spoločenstva za 1 teľa samčieho pohlavia vo veku od ôsmich dní do štyroch týždňov je priemer cien tohto hovädzieho dobytka vážený koeficientmi ustanovenými v prílohe I časť A, ktoré sa zaznamenali na hlavných trhoch členských štátov reprezentatívnych pre tento druh výroby. Koeficienty sa ustanovujú na základe počtu dojníc zaznamenaného v spoločenstve. 2. Cenami hovädzieho dobytka uvedeného v odseku 1, ktoré sa zaznamenali na reprezentatívnom trhu alebo trhoch každého dotknutého členského štátu, je priemer cien tohto dobytka vážený koeficientmi odrážajúcimi relatívny podiel každého plemena alebo kvality, ktoré sa zaznamenali bez DPH počas sedemdňového obdobia v tomto členskom štáte na rovnakom stupni veľkoobchodného styku. Váhové koeficienty sú ustanovené v prílohe I častiach B až H. 3. Príslušné členské štáty oznámia Komisii najneskôr každý štvrtok dopoludnia cenové ponuky za hovädzí dobytok uvedený v odseku 1, ktoré sa zaznamenali na ich príslušných trhoch počas sedemdňového obdobia pred dňom oznámenia informácií Komisii. Článok 2 1. Priemernou cenou spoločenstva za kilogram živej hmotnosti samčieho hovädzieho dobytka v predvýkrme vo veku v priemere od 6 do 12 mesiacov a s hmotnosťou najviac 300 kilogramov je priemer cien uvedeného hovädzieho dobytka vážený koeficientmi uvedenými v prílohe II časti A, ktoré sa zaznamenali na hlavných trhoch zástupcu členských štátov v tomto druhu výroby. Koeficienty sa stanovujú pri použití počtu dojčiacich kráv zaznamenaných v spoločenstve. 2. Cenami hovädzieho dobytka uvedeného v odseku 1, ktoré sa zaznamenali na reprezentatívnom trhu alebo trhoch každého príslušného členského štátu, je priemer cien vážený koeficientmi, ktoré odrážajú relatívny podiel každého chovu alebo kvality a ktorý sa zaznamenal bez DPH pre tieto zvieratá počas sedemdňového obdobia v danom členskom štáte na rovnakom stupni veľkoobchodného styku. Váhové koeficienty sú ustanovené v prílohe II častiach B až F. 3. Príslušné členské štáty oznámia Komisii najneskôr každý štvrtok dopoludnia cenové ponuky za hovädzí dobytok uvedený v odseku 1, ktoré sa zaznamenali na ich príslušných trhoch počas sedemdňového obdobia pred dňom oznámenia daných informácií. Článok 3 1. Priemernou cenou spoločenstva za 100 kilogramov jatočnej hmotnosti jatočných teliat kŕmených hlavne mliekom alebo mliečnymi prípravkami a zabitých približne vo veku šiestich mesiacov je priemer cien uvedeného hovädzieho dobytka vážený koeficientmi ustanovenými v prílohe III časti A, ktoré sa zaznamenali na hlavných trhoch členských štátov reprezentatívnych pre tento druh výroby. Koeficienty sa ustanovujú na základe čistej produkcie (zabití) teliat v spoločenstve. 2. Cenami hovädzieho dobytka uvedeného v odseku 1, ktoré sa zaznamenali v stredisku alebo strediskách cenového monitoringu príslušných členských štátov, je priemer cien tohto dobytka, ak je to vhodné, vážený koeficientmi, ktoré odrážajú relatívny podiel každej kvality a ktoré sa zaznamenali bez DPH počas sedemdňového obdobia v bode vstupu na bitúnok. Váhové koeficienty sú ustanovené v prílohe III častiach B až E. 3. Príslušné členské štáty oznámia Komisii najneskôr každý štvrtok dopoludnia cenové ponuky za jatočné telá hovädzieho dobytka uvedeného v odseku 1, ktoré sa zaznamenali v ich príslušných strediskách cenového monitoringu počas sedemdňového obdobia pred dňom oznámenia informácií. Článok 4 Ak členský štát prijme opatrenia z dôvodov ochrany zdravia ľudí a zvierat, ktoré ovplyvňujú obvyklý pohyb cenových ponúk, ktoré sa zaznamenali na jeho trhoch, Komisia môže povoliť, aby sa cenové ponuky zaznamenané na príslušnom trhu alebo trhoch nebrali do úvahy, alebo aby sa použili posledné cenové ponuky, ktoré sa zaznamenali na príslušnom trhu alebo trhoch pred uvedením daných opatrení do účinnosti. Článok 5 Členské štáty použijú na oznámenie informácií uvedených v článku 1 ods. 3, článku 2 ods. 3 a článku 3 ods. 3, ktoré je potrebné oznámiť najneskôr do 30. júna 2003, elektronické prostriedky, ktoré odsúhlasí Komisia. Článok 6 Ak členské štáty majú na svojom území reprezentatívne trhy pre dospelý hovädzí dobytok, môžu oznamovať cenu dospelého hovädzieho dobytka takto: - cenou dospelého hovädzieho dobytka na reprezentatívnom trhu alebo trhoch je priemer cien, vážený koeficientmi, ktoré odrážajú pomernú veľkosť každej kategórie a kvality, ktoré sa zaznamenali pri kategóriách a kvalite dospelého hovädzieho dobytka a mäsa hovädzieho dobytka počas sedemdňového obdobia pred dňom oznamovania v danom členskom štáte na rovnakom stupni veľkoobchodného styku, - v členských štátoch s niekoľkými reprezentatívnymi trhmi je cenou za každú kategóriu aritmetický priemer cenových ponúk zaznamenaných na každom z týchto trhov. Ak sa trhy konajú viac než raz počas sedemdňového obdobia uvedeného v prvej zarážke, cenou každej kategórie je aritmetický priemer cenových ponúk zaznamenaných v každý trhový deň na rovnakom fyzickom trhu. Ak sa v priebehu každého takého týždňa cena pre príslušnú kategóriu na príslušnom trhu nezaznamená, cenou pre danú kategóriu v členskom štáte je aritmetický priemer ostatných trhov. Článok 7 Nariadenie (ES) č. 2705/98 sa zrušuje od 1. januára 2003. Článok 8 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie sa uplatňuje na ceny zaznamenané od týždňa, ktorý sa začína 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 315, 1.12.2001, s. 29. [3] Ú. v. ES L 340, 16.12.1998, s. 3. [4] Ú. v. ES L 130, 31.5.2000, s. 23. -------------------------------------------------- PRÍLOHA I Prieskum cien osemdňových až štvortýždňových teliat samčieho pohlavia A. VÁHOVÉ KOEFICIENTY Nemecko: | 26,5 | Španielsko: | 6,8 | Francúzsko: | 24,4 | Írsko: | 7,3 | Taliansko: | 12,5 | Holandsko: | 9,1 | Spojené krį¾ovstvo: | 13,4 | B. NEMECKO 1. Reprezentatívne trhy Ak nejestvujú verejné trhy, ceny zaznamenávajú úradné oddelenia poľnohospodárskych komôr a družstiev farmárov a zväzov. 2. Kvalita a koeficienty Kvalita | Váhové koeficienty | —Schwarzbunte Bullenkälber | 35,4 | —Rotbunte Bullenkälber | 5,4 | —Kreuzungskälber zur Mast (Bullenkälber) | 3,4 | —Fleckvieh | 44,8 | —Braunvieh | 11,0 | C. ŠPANIELSKO 1. Reprezentatívne trhy Torrelavega (Cantabria), Santiago de Compostela (Galicia), Pola de Siero (Asturias), León (Castilla y León) 2. Kvalita a koeficienty Kvalita | Váhové koeficienty | Descalostrados —Tipo frisón, calidad buena | 50 | —Tipo cruzado, calidad buena | 50 | D. FRANCÚZSKO 1. Reprezentatívne trhy Rethel, Dijon, Rabastens, Lezay, Lyon, Agen, Le Cateau, Sancoins, Château-Gonthier, Saint Étienne 2. Kvalita a koeficienty Kvalita | Váhové koeficienty | —Veaux mâles croisés de bonne conformation, destinés à l'élevage, type léger | 30 | —Veaux mâles de races laitières d'assez bonne conformation destinés à l'engraissement | 70 | E. ÍRSKO 1. Reprezentatívne trhy Bandon, Blessington 2. Kvalita a koeficienty Kvalita | Váhové koeficienty | —teľatá samčieho pohlavia mliečneho typu | 50 | —teľatá samčieho pohlavia mäsového typu | 50 | F. TALIANSKO 1. Reprezentatívne trhy a) Modena, Vicenza b) Ceny zaznamenané na dovozných trhoch 2. Kvalita a koeficienty Kvalita | Váhové koeficienty | —teľatá samčieho pohlavia mliečneho typu (vitelli), všetky pôvody | 55 | —teľatá samčieho pohlavia mäsového typu, všetky pôvody | 45 | G. HOLANDSKO 1. Reprezentatívne trhy Leeuwarden, Purmerend, Utrecht 2. Kvalita a koeficienty Kvalita | Váhové koeficienty | Nuchtere stierkalveren voor de mesterij, le kwaliteit: —zwartbont | 70 | —roodbont | 25 | —vleesras | 5 | H. SPOJENÉ KRÁĽOVSTVO 1. Reprezentatívne trhy Približne 35 trhov (Anglicko a Wales) 2. Kvalita a koeficienty Kvalita | Váhové koeficienty | Chovné teľatá, prvá a druhá kvalita —od býkov mliečneho typu | 58 | —od býkov mäsového typu | 42 | -------------------------------------------------- PRÍLOHA II Prehľad cien ľahkého šesť až dvanásťmesačného dobytka v predvýkrme so živou hmotnosťou do 300 kg A. VÁHOVÉ KOEFICIENTY Španielsko: | 19,4 | Francúzsko: | 43,8 | Írsko: | 11,9 | Taliansko: | 6,6 | Spojené kráľovstvo: | 18,3 | B. ŠPANIELSKO 1. Reprezentatívne trhy Salamanca (Castilla y León) Talavera (Castilla-La Mancha) 2. Kvalita a koeficienty Kvalita | Váhové koeficienty | Pasteros: —Tipo cruzado | 65 | —Tipo país | 35 | C. FRANCÚZSKO 1. Reprezentatívne trhy Limoges, Clermon-Ferrand, Dijon 2. Kvalita a koeficienty Kvalita | Váhové koeficienty | Race charolaise de conformation U | 35 | Race charolaise de conformation R | 35 | Race charolaise de conformation O | 30 | D. ÍRSKO 1. Reprezentatívne trhy Bandon, Blessington, Kilkenny 2. Kvalita a koeficienty Kvalita | Váhové koeficienty | Odstavené junce a jednoročné junce: —mliečneho typu | 50 | —mäsového typu | 50 | E. TALIANSKO 1. Reprezentatívne trhy a) Modena, Parma, Montichiari b) Ceny zaznamenané na dovozných trhoch 2. Kvalita a koeficienty Kvalita | Váhové koeficienty | Mladé teľatá mliečneho typu (vitelli) | 50 | Mladé teľatá mäsového typu (vitelli) | 50 | F. SPOJENÉ KRÁĽOVSTVO 1. Reprezentatívne trhy Približne 35 trhov (Anglicko a Wales) 2. Kvalita a koeficienty Kvalita | Váhové koeficienty | Junce: 200 až 299 kg —pri juncoch mliečneho typu | 50 | —pri juncoch mäsového typu | 50 | -------------------------------------------------- PRÍLOHA III Prehľad cien jatočných teliat zabitých vo veku asi šiestich mesiacov A. VÁHOVÉ KOEFICIENTY Belgicko: | 6,2 | Francúzsko: | 41,9 | Taliansko: | 24,0 | Holandsko: | 27,9 | B. BELGICKO 1. Strediská cenového monitoringu (bitúnky) Provincie Antwerp a Limburg 2. Kvalita Veaux blancs, triedy mäsitosti E, U a R C. FRANCÚZSKO 1. Strediská cenového monitoringu (bitúnky) Commissions paritaires des régions Sud-Ouest, Centre, Centre-Est/Est, Nord/Nord-Ouest, Ouest 2. Kvalita Veaux blancs, všetky triedy mäsitosti E, U, R a O D. TALIANSKO 1. Strediská cenového monitoringu (bitúnky) Modena 2. Kvalita Carne bianca E. HOLANDSKO 1. Strediská cenového monitoringu (bitúnky) Apeldoorn, Nieuwerkerk a/d Ijssel, Den Bosch, Aalten, Leeuwarden 2. Kvalita a koeficienty Kvalita | Váhové koeficienty | Vleeskalveren: —typ zwartbont: | 65 | —typ roodbont: | 35 | Všetky triedy mäsitosti | | --------------------------------------------------